SARL-NUUS - SONDAG 17 JULIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SAARDT STEL RAF-BEURSE BESKIKBAAR 

VERDERE VERTRAGING VIR ARISSAT-1 LANSERING 
PRESIDENTSNET VIR BESPREKING VAN TARU-MOSIES 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SAARDT STEL RAF-BEURSE BESKIKBAAR 


Die Suid-Afrikaanse Amateurradio-ontwikkelingstrust stel beurse beskikbaar vir 
studente onder 25 jaar wat die Oktober 2011 Klas A radioamateureksamen 
wil aflê. Deur die goedhartige bydraes van die familie van Tony Reumerman, 
ZSGAOG, is dit vir die trust moontlik om vyf beurse beskikbaar te stel. n Beurs 
sluit die eksamengeld, SARL-studentelidmaatskap vir een jaar en studieonkoste 
van R640 in. Die beurs beloop in geheel R1 000. 


Die sluitingsdatum vir aansoeke is 31 Julie 2011. Vir meer besonderhede en n 
aansoekvorm, gaan na www.amateurradio.org.za/bursaries.htm. 


VERDERE VERTRAGING VIR ARISSAT-1 LANSERING 


Die plasing van ARISSAT-1 in n wentelbaan is met n aantal weke uitgestel. 
Volgens ARISSAT-1 se projekbestuurder, Gould Smith, WA4SXM, sal die vorige 
Suit-Sat nie voor iewers in Augustus sy verskyning maak nie. 


In n mediaverklaring het Smith gesê dat hy en ARISS se hardeware-ingenieur 
Lou McFadin, W5DID, aan n telekonferensie met NASA deelgeneem het om 
die “Roscosmos'-ruimtewandelingprosedures vir die vrylating van ARISSAT-1 
tydens E-V-A 29 te hersien. Vir diegene wat hierdie term nog nooit vantevore 
gehoor het nie, E-V-A is die akroniem vir “Extra Vehicular Activity” en is 
NASA-taal vir n ruimtewandeling. 


Smith sê nou die bespreking het gegaan oor die voorbereidingsprosedures wat 
die laai van die battery insluit asook die inbou daarvan in die satelliet. Die 


prosedures om die beskermende komberse van die sonselle te verwyder en om 
die veiligheidskakelaars voor die vrylating aan te skakel. 


Tydens n latere telekonferensie het Sergey Samburov, RV3DR, aangekondig dat 
ARISSAT-1 se battery laat in Junie gelaai sal word en dat die stelsel om 19:15 
op 30 Julie tot ongeveer 12:00 of 14:0 UTC op 31 Julie uit die IRS getoets sal 
word. Van ARISSAT-1 behoort die standaard 2 meter afwaartse skakel sowel 
as die FM-sein op 437,55 MHz getoets te word. 


PRESIDENTSNET VIR BESPREKING VAN TARU-MOSIES 


Op Sondag 24 Julie sal n Presidentsnet vanaf 19:30 op die lug wees om die 
die SARL se afgevaardigdes na die TARU Streek 1 se konferensie duidelikheid 
te laat verkry aangaande die mosies op die konferensie se agenda. Die mosies 
kan afgelaai word van www.iaru2011.org.za. Die mosies dek n wye reeks van 
sake wat amateurradio affekteer. Die SARL wil graag u insette verkry. Sluit 
volgende Sondag by ons aan vir die bespreking. 


NUWE AFRIKA-LAND 


Op Donderdag 14 Junie het die algemene vergadering van die VN die Republiek 
van Suid-Soedan as sy 193ste lidstaat toegelaat. Volgende onmiddellik na die 
vergadering het die vlag van die Republiek van Suid-Soedan vir die eerste keer 
voor die gebou van die VN gewapper. 


Noudat die Republiek van Suid-Soedan n lid van die Verenigde Nasies is, is 
die nuwe land n DXCC-entiteit. Die ITU het egter nognie die nuwe land se 
roepseinvoorvoegsel bevestig nie. 


SONDAG BARK SE WINTERVERWARMER 


Die Boland Amateurradioklub hou op Sondag 24 Julie van 15:0 tot 18:0 SAT sy 
40 meter naelloopkompetisie. Dit is n pretaktiwiteit om kontakte tussen radioa- 
mateurs in Suider Afrikalande aan te moedig. Dit is ook n gulde geleentheid 
vir mobiele stasies, veldstasies en RaDAR-stasies om deel te neem. Vir verdere 
inligting gaan na Bls. 60 van die “Blou Boek” wat op die SARL se webwerf 
beskikbaar is. Die volledige weergawe van die URL verskyn in die teksuitgawe 
van SARLNUUS. 


(Hier volg die VRL, maar nuuslesers moet dit nie uitlees nie, dit is vir die teksuit- 
gawe). http://www.sarl.org.za/public/contests/SARL 2011 Contest920Manual issue 9.pdf 


SARL-WEB BLY n UITDAGING 


Die SARL se web is steeds n uitdaging. Terwyl die nuwe gasheermaatskappy 
party van die kode- en skryfprobleme uitsorteer sal Tmaginet die webwerf 
Maandag na n ander bediener verskuif. Vir die afgelope aantal weke moes 
die web n aantal kere per dag herset word. Verwag onderbrekings gedurende 
Maandagoggend. 


Op hierdie stadium lyk dit asof ons ook n tydelike web sal hê waar alle funksies 
getoets sal word. Die web is n prioriteit vir die SARL, maar voordat die finale 


skuif gemaak sal word wil ons seker maak dat alles glad werk. Verskeie van die 
ongevraagde kommentaar op die forum sal nie die proses verander wat ons moet 
volg ten einde te verseker dat die probleme van die verlede nie herhaal word nie. 


KLUBNUUS 


Die Centurion Radioamateurklub het n baie suksesvolle Algemene Jaarver- 
gadering op Saterdag 9 Julie in die Padvindersaal in Wierda Park gehou. Die 
volgende lede is tot die nuwe komitee vir die klub verkies: Voorsitter: Pam 
Momberg, ZSGAPT; Visevoorsitter: James du Toit, 4S6JDT; Sekretaris: Billy 
Strumpher, ZS6WPS; Tesourier: Pam Momberg, ZS6APT; Gewone komiteelede: 
Herhaler - Pieter du Toit, ZS6P7Z; Tegniese opleiding - Rian Venter, ZS6RXY; 
Tegniese Forums - Pine Pienaar, ZS6GST; RAFE-opleiding/Gebeurtenisse - John 
Longland, ZSGAA; Addisionele lid - Ben Booysen, ZS6BTB. 


Baie dankie aan die uittredende komitee en die voorsitter vir hulle goeie werk 
gedurende 2010/2011 en beste wense en sterkte aan die nuwe komitee. 


HE-VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteit op baie lae tot 
lae vlakke sal wees. Die son se oppervlak is gepeper met klein sonvlekke maar 
die sonaktiwiteit bly laag. Daar is 'n kans vir `n C-klas sonfakkel. Nie een van 
die sonvlekke is magneties kompleks nie. Vir diegene wat hulle eie frekwensies 
voorspel, is die verwagte effektiewe sonvlektelling vir die week minder as 35. 


Met winter hier en die laer sonaktiwiteit is 20 m die beste keuse vir DX gevolg 
deur 30 m. Daar is `n kans vir 15 m openinge na Suid-Amerika. 


Besoek gerus www.spaceweather.co.za vir meer inligting 
DAGBOEK VAN GEBEURE 


24 Julie - Boland Amateurradioklub 15:0 tot 18:00 SAT 40 meter naelloopkom- 
petisie. 24 Julie - Presidentsnet vanaf 19:30 SAT. 27 Julie 4de been van SARL 
Klubkompetisie. 30 Julie RTA in Durban. 07 Aug. - SARL HEF-foonkompetisie. 
09 Aug. - SARL JD-naelloop. 21 Aug. - 8de been van SARL Digitale kompetisie. 
28 Aug. - SARL HEF-GG-kompetisie. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


